Rosenbrysttykknebb

Rosenbrysttykknebb (Pheucticus ludovicianus) er en ganske stor og monotypisk spurvefugl i kardinalfamilien (Cardinalidae). 

 Taksonomi 
Rosenbrysttykknebb og svarthodetykknebb (P. melanocephalus) har noen ganger blitt plassert i slekten Hedymeles og tidvis blitt ansett som konspesifikke. Det er påvist  hybridisering mellom artene i overlappingssonen i Rocky Mountains.

 Biologi 
Rosenbrysttykknebb måler typisk ; hannen veier normalt cirka  og hunnen cirka . Hannen har sort hode og fremre del av ryggen, og en karakteristisk rosarød flekk øverst på brystet, mens underkroppen er hvit og vingene sorte og hvite. Hunnen har ei mer brunstreket fjærdrakt og er ganske uanseelig i fargene. Hun mangler både sort hode og den rosarøde brystflekken til hannen, men har mørke spetter over det meste av underkroppen. Unge hanner ligner hunner. Det beinfargede nebbet er kraftig, høyt ved roten, kort og trekantet i formen.

Arten hekker i Nord-Amerika og overvintrer i det sørlige Mexico og Karibia og videre sørover gjennom Mellom-Amerika til det nordligste nordvestre Sør-Amerika. Rosenbrysttykknebb, som også har blitt observert minst tre ganger i Norge (to ganger i Rogaland i 1977 og én gang i Engerdal i 2012), er av og til også en sjelden gjest i Vest-Europa (spesielt i Irland og Storbritannia). Arten ble tidligere regnet til buskspurvfamilien (Emberizidae).

 Inndeling
Inndelingen følger HBW Alive og er i henhold til Orenstein & Bonan (2019). Norske navn på gruppene følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.

 Passeriformes, spurvefugler
 Passeri, sangfugler
 Passerida
 Passeroidea
 Cardinalidae, kardinalfamilien, 11 slekter, 52 arter
 Pheucticus, 6 arter
 P. chrysopeplus, gyllentykknebb
 P. tibialis, svartleggtykknebb
 P. chrysogaster, soltykknebb
 P. aureoventris, gulbuktykknebb
 P. ludovicianus, rosenbrysttykknebb (monotypisk)
 P. melanocephalus, svarthodetykknebb

 Referanser 
Brewer, D. (2019). Rose-breasted Grosbeak (Pheucticus ludovicianus). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/62184 on 24 December 2019).

Mettler, R.D. & Spellman, G.M. (2009) A hybrid zone revisited: molecular and morphological analysis of the maintenance, movement, and evolution of a Great Plains avian (Cardinalidae: Pheucticus) hybrid zone. Mol. Ecol. 18(15): 3256–3267.

Ivar Arne Nordrum (2012) Hørt om rosenbrysttykknebb? NRK Innlandet, 18. juni 2012.

Orenstein, R. & Bonan, A. (2019). Cardinals (Cardinalidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52382 on 24 December 2019).

rosenbrysttykknebb. (2009, 15. februar). I Store norske leksikon. Hentet 24. desember 2019 fra https://snl.no/rosenbrysttykknebb

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

 Eksterne lenker 


Kategori:Kardinaler (fugler)
Kategori:Fugler formelt beskrevet i 1766
Kategori:Dyr formelt beskrevet av Carl von Linné